આજના માર્કેટીંગ ના યુગમાં ખોટુ બોલવુ, મોટેથી બોલવુ અને વારંવાર બોલવુ આ નિયમ ને અનુસરીને આવા લેભાગુઓ આયુર્વેદ, હર્બલ અને દેશીના નામે ચરી ખાય છે. એમનો એક જ સિદ્ધાંત હોય છે – કમાણી કરવી. વર મરે કે કન્યા મરે એમને એમના તરભાણા ભરવામાં જ રસ હોય છે. આ તેલ લગાડતી વખતે હાથમોજા પહેરજો બાકી હથેળીમાં વાળ ઉગશે. આવા તૂત ચલાવે છે. લોકોને ખબર નથી કે હથેળીમાં વાળ ઉગે એવી ગ્રંથિ જ નથી, અને આવી જાહેરાત થી અંજાય જાય છે. પછી ટાલમાં ગમે એટલી બોટલ ઘસે તોય એક વાળ ઉગતો નથી. પણ તેલ ની બોટલ વાળાનુ કામ થઈ ગયુ એની બોટલ વેચાય એટલે એની કામ પુરૂ. સીસ્ટમ ના છીંડા એટલા હોય કે કદાચ તમે કાયદાકીય પ્રક્રિયા મા પડો તોય તેના કરતા તમારે હેરાનગતિ વધુ સહન કરવાની આવે.